Avisa Nordland skriver at de to involverte ikke er norske statsborgere. Begge er 15 år og kommer fra samme land. En bor på mottak, den andre hos verge.
Det ble først meldt at en person var skadd etter knivstikking, men senere meldte politiet i Salten på Twitter at det kun var snakk om slagskader mot hodet.
Fornærmede ble slått bevisstløs og ble sendt til Nordlandssykehuset for sjekk. Mistenkte er tatt hånd om av politiet, men ikke plassert i arresten på grunn av sin unge alder, skriver Avisa Nordland.
Angrepet skal ha funnet sted på rektors kontor ved Fauske voksenopplæring ved Søbbesva. (©NTB)